Document ID: 31999R0508

KOMISSION ASETUS (EY) N:o 508/1999,
annettu 4 päivänä maaliskuuta 1999,
yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteiden I-IV muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa 26 päivänä kesäkuuta 1990 annetun neuvoston asetuksen (ETY) N:o 2377/90 (1), sellaisena kuin se on viimeksi muutettuna komission asetuksella (EY) N:o 2728/98 (2), ja erityisesti sen 6, 7 ja 8 artiklan,
sekä katsoo, että
mainitun asetuksen antamisen jälkeen sen liitteitä on muutettu useaan kertaan; liitteitä on runsaasti, ne ovat monimutkaisia ja ne on julkaistu Euroopan yhteisöjen virallisen lehden useissa eri numeroissa, joten niitä on vaikea käyttää eivätkä ne näin ollen ole selkeitä, minkä olisi oltava kaiken lainsäädännön perusominaisuus; ne olisi näin ollen kodifioitava; samalla olisi korjattava tai tarkennettava joidenkin yhdisteiden nimeä tai kemiallista kuvausta ja korjattava joitakin asiavirheitä, ja
tässä asetuksessa säädetyt toimenpiteet ovat pysyvän eläinlääkekomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 2377/90 liitteet I-IV tämän asetuksen liitteen mukaisesti.
2 artikla
Tämä asetus tulee voimaan kuudentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä maaliskuuta 1999.

Labels: 0
17
20